**A HORTOBÁGYI-DÉLIBÁB NONPROFIT KFT. HORTOBÁGY TELEPÜLÉSRE TERVEZETT RENDEZVÉNYEINEK IDŐPONTJAI**

**2020.**

Esemény: **Szent György-napi Kihajtási Ünnep és Kézműves Vásár**

Időpont: **2020. 04. 25.**

Helyszín: Vásártér, folyópart

Leírás: Az év első nagy eseménye, melyet a Hortobágyi Nonprofit Kft-vel és a Hortobágyi Nemzeti Parkkal közösen szervezünk meg.

Egész nap kézműves vásár fogadja az ide érkező látogatókat, melyen közel 100 kézműves és étel-ital árusító vesz részt,kínálja termékeit.

Délelőtt és késő délután a Pásztormúzeum előtti téren kulturális műsorokat, kora délután, a folyóparton csikósok, pásztorok bemutatóját, népi műsorokat, illetve állatok- felvonulását, a Kilenclyukú hídon történő áthajtását tekinthetik meg az érdeklődők.

Esemény: **Hortobágyi Falunap**

Időpont: **2020. 05. 23.**

Helyszín: Vásártér

Leírás: Hortobágy község falunapja, melyen főzőverseny és játékos vetélkedők várják településünk fiatalabb és idősebb lakóit.

Esemény:Hortobágyi Nemzetközi Káplár Miklós Alkotótábor

Időpont: **2020. 07. 06-16.**

Helyszín: Vásártér

Leírás: A Hortobágyi Káplár Miklós Alkotótábor Egyesület, - melynek Hortobágy Község Önkormányzata és a HORTOBÁGYI-DÉLIBÁB Nonprofit Kft. is tagja, - minden évben Hortobágyon rendezi meg alkotótáborát. A táboron résztvevő művészek részére tartunk egy rendezvénynyitó eseményt, illetve egy záró eseményt. A záró esemény végén kiállítás nyílik a művészek munkáiból, melyet a Titi Éva Faluházban tekinthet meg a nagyközönség.

Esemény: **Hortobágyi Hídivásár**

Időpont: **2020.** **08. 20-23.**

Helyszín: Vásártér és folyópart

Leírás: Országos hírű kirakodó- és népművészeti vásárt rendeznünk a hortobágyi Kilenclyukú hídnál minden évben államalapító Szent István király és az új kenyér ünnepén augusztus 20-án. A több mint egy évszázadra visszatekintő vásárt színes kulturális programok egészítik ki.

Esemény: **Magyar Szürke Barátok Találkozója**

Időpont: **2020. 09.26.**

Helyszín: Vásártér

Leírás: A hortobágyi tájat ölelő települések vesznek részt a találkozón. Ki-ki lehetősége szerint képviselteti magát főzőcsapattal, kézművesekkel vagy fellépőkkel. Magyar szürke marha főzőverseny, fából készített-, hagyományos népi játékok, hagyományőrző műsorok, népi együttesek szórakoztatják az ide érkezőket.

Esemény: **Szent Dömötör-napi Behajtási Ünnep és Darufesztivál**

Időpont: **10. 24.**

Helyszín: Vásártér

Leírás: Az év utolsó nagy eseménye, melyet a Hortobágyi Nonprofit Kft-vel és a Hortobágyi Nemzeti Parkkal közösen szervezünk meg.

Egész nap kézműves vásár fogadja az ide érkező látogatókat, melyen közel 100 kézműves és étel-ital árusító vesz részt,kínálja termékeit.

Délelőtt és késő délután a Pásztormúzeum előtti téren kulturális műsorokat, kora délután, a folyóparton csikósok, pásztorok bemutatóját, népi műsorokat, illetve állatok- felvonulását, a Kilenclyukú hídon történő áthajtását tekinthetik meg az érdeklődők.

Esemény:Nyugdíjas Est

Időpont: **2020. 11. 06.**

Helyszín: Hortobágyi Petőfi Sándor Általános Iskola tornaterme

Leírás: Településünk nyugdíjas korú lakóinak szervezünk egy estet, melyre a következő programokat tervezzük: vacsora, tombola sorsolás, könnyűzenei fellépők.

Esemény: **Faluházi Advent**

Időpont: **2020. 12. 05.**

Helyszín: Titi Éva Faluház

Leírás: Ez a nap gyermekeinkké. A faluházban délelőtt kézműves foglalkozáson vehetnek részt településünk apróságai, majd megtartják előadásaikat, melyre az óvodások és iskolások is készülnek. Ez után egy gyerekműsorral kedveskedünk részükre.

Erőforrásaink optimális felhasználása, illetve a többi hortobágyi rendezvényszervező cég segítése saját rendezvényein és bevonása a mi rendezvényeink szervezésébe kiemelten fontos, így lehetőségeinkhez mérten továbbra is segítséget nyújtunk, a Hortobágyi Lovasnapok, Országos Gulyásverseny és Pásztortalálkozó rendezvények szervezésében eszközök biztosításával, illetve közös szervezésben valósítjuk meg partnereinkkel a Kihajtási Ünnep és Kézművesvásár, Behajtási Ünnep és Darufesztivál rendezvényeket.

A március 1-től üzemeltetett Szásztelki közösségi házban és Titi Éva Faluházban, minél több rendezvénynek szeretnénk helyet adni, hogy a hortobágyi lakosság hozzájusson kulturális programokhoz, egészségügyi szűrésekhez, képzésekhez.